મુમ્બ્રામાં બિલ્ડિંગ તૂટી પડ્યા પછી મ્હાડા એકાએક જાગી ગઈ છે અને એની તમામ હાઉસિંગ કૉલોનીઓમાં રહેલાં બિલ્ડિંગોનું સ્ટ્રક્ચરલ ઑડિટ કરાવવાનો નિર્ણય લેવામાં આવ્યો છે. મ્હાડાની ૫૬ સોસાયટીઓમાં ૩૦૭૧ બિલ્ડિંગો છે અને સોમવારે બાંદરામાં મળેલી બેઠકમાં ઉપરોક્ત નિર્ણય લેવામાં આવ્યો હતો. સ્ટ્રક્ચરલ ઑડિટમાં જે બિલ્ડિંગો જોખમી લાગશે એ ખાલી કરાવીને એનું રી-ડેવલપમેન્ટ કરવામાં આવશે.